Nadškofija Ljubljana

Gnidovčev dan
2017-02-05 17:00 (Europe/Ljubljana)
Gnidovčev dan, Ljubljana – Tabor, ob 17. uri

Dan posvečenega življenja
2017-02-02

Zaključek molitvene osmine za edinost kristjanov, ljubljanska stolnica
2017-01-25 18:30
Maša ob zaključku molitvene osmine za edinost kristjanov bo v ljubljanski stolnici, ob 18.30h.

Ekumensko srečanje
2017-01-22 11:00
V nedeljo, 22.1., bo v okviru tedna molitve za edinost kristjanov v evangeličanski cerkvi v Ljubljani ekumensko srečanje, ki se ga bo udeležil tudi nadškof msgr. Stanislav Zore OFM.

Prva javna seja v postopku beatifikacije Strleta, ljubljanska stolnica
2017-01-21 16:00
Na Strletov rojstni dan, 21.1.2017, bo prva seja v postopku za beatifikacijo božjega služabnika prof. dr. Antona Strleta. Prva seja je pogoj, da se more začeti z uradnimi zaslišanji prič, ki so poznale prof. Strleta. Ob tej priložnosti se predložijo predpisani dokumenti in opravijo prisege. V ljubljanski stolnici bo zunanja slovesnost tega pomembnega koraka v procesu za beatifikacijo obeležena s sv. mašo v soboto, 21. januarja, ob 16.00, ki jo bo vodil nadškof in metropolit msgr. Stanislav Zore.

Začetek molitvene osmine za edinost kristjanov
2017-01-18 18:30
Mašo ob začetku molitvene osmine za edinost kristjanov bo v ljubljanski stolnici, ob 18.30h, daroval generalni vikar škof dr. Franc Šuštar.

Molitvena osmina za edinost kristjanov
2017-01-18 - 2017-01-25
Sprava – Kristusova ljubezen nas priganja (2 Kor 5,14)
Letošnja molitvena osmina za edinost (18.1. – 25.1.2017) ima poseben značaj, saj mineva petsto let od začetka reformacije v Nemčiji (1517). Ta dogodek je močno zaznamoval vso evropsko, svetovno in tudi slovensko zgodovino in kulturo. V prejšnjih časih se katoličani takšnih obletnic nismo bili vajeni spominjati, saj so se obhajale v duhu ostrih kritik in očitkov na obeh straneh. Letos se prvič obhaja v ekumenskem in molitvenem duhu. Tako je želel papež Benedikt XVI., ki je leta 2011 sprejel povabilo luteranov, da se spominjanju pridružijo tudi katoličani. Tako želi tudi papež Frančišek, ki se je ob dnevu reformacije 2016 udeležil začetka spominskih slovesnosti v Lundu (Švedska). Ob njih prihaja do izraza tudi bolečina in skupno priznanje krivde za globoke delitve, ki so sledile reformaciji. Takšno »očiščenje spomina« bo omogočilo, da napravimo nove korake na poti sprave.
Besedila za osmino so pripravile krščanske Cerkve in skupnosti v Nemčiji. Izbrale so vodilno misel Sprava – Kristusova ljubezen nas priganja. Z njo se osredotočajo na jedro krščanskega verovanja, na Jezusa Kristusa in na delo sprave, ki ga je izvršil. Kristusova ljubezen nas priganja najprej k temu, da molimo in da nam molitev da poleta za delo v prid edinosti. – Za boljše razumevanje skupnega obeleževanja reformacije lahko služi dokument Od konflikta do skupnosti (Cerkveni dokumenti št. 150).
dr. Bogdan Dolenc, tajnik Slovenskega ekumenskega sveta

Vir

Maša in odprtje razstave likovne kolonije Umetniki za karitas
2017-01-15 16:00
V nedeljo, 15. januarja 2017 bo ob 17.00 v Galeriji Družine v Ljubljani, Krekov trg 1 odprtje razstave likovnih del, ki so nastala v 22. mednarodni likovni koloniji Umetniki za karitas. Geslo 22. kolonije in razstav 2016/2017 je »Pogum vse ljudstvo v deželi, govori Gospod« (Ag 2,4). Izkupiček posvojenih likovnih del bo namenjen pomoči ljudem v stiski. Za to geslo smo se pri Karitas odločili predvsem zato, ker pri svojem karitativnem delu srečujemo vse več ljudi, ki izgubljajo upanje in pogum. Materialna pomoč je prvi korak, vendar poslušanje, podpora in opogumljanje je včasih bolj pomembno kot vsakdanji kruh. Prav zato bo tudi uro prej, ob 16.00 v Ljubljanski stolnici Sv. Nikolaja sveta maša, ki jo bo za pogum in podporo vsem bratom in sestram v stiski, ob somaševanju duhovnikov, daroval gospod nadškof Zore. Pri sveti maši se bomo v molitvi spomnili tudi gospodarja Hieronima iz Sinjega vrha, ki je mesec dni po koloniji Umetniki za karitas odšel v večnost.
Umetnike za karitas in likovna dela bosta predstavili Jožica Ličen, sodelavka karitas in Anamarija Stibilj Šajn, likovna kritičarka.
Likovnim umetnikom se bo pridružila glasbena umetnica, mezzosopranistka Manca Izmajlova, razstavo bo odprl Ljubljanski nadškof msgr. Stanislav Zore.
Razstava Umetniki za karitas ima v januarju v galeriji Družina že tradicijo in je rezultat dobrega sodelovanja Tednika Družina in Škofijske karitas Koper.
Razstavljena likovna dela so bila že na ogled najprej na Sinjem vrhu, nato v Pretorski palači v Kopru, na dvorcu Zemono pri Vipavi, na koncertu Klic dobrote v Celju in v galeriji Ars v Gorici. Iz Ljubljane se bodo v drugi polovici februarja selila v Lokarjevo galerijo v Ajdovščino.
Od 15. do 19. avgusta je na Sinjem vrhu nad Ajdovščino potekala 22. mednarodna likovna kolonija Umetniki za karitas, ki so se je udeležili izbrani likovni ustvarjalci: Zdravko Dolinšek, Andrej Kosič, Jurij Kravcov, Petar Lazarevič, Miloš Marc, Jasna Merku, Alina Asberga Nabergoj, Patricija Simonič in Suzana Švent. Pridružili so se jim še strokovni sodelavci in pomočniki Jože Bartolj, Lucijan Bratuš, Milena Gregorčič, Silva Karim, Azad Karim, Mira Ličen Krmpotić, Bogdan Soban, Tone Seifert in Janez Štros. Ob dnevu odprtih vrat pa še 18 udeležencev preteklih kolonij ter 58 drugih likovnih ustvarjalcev. Bilanca tokratnega srečanja je 95 avtorjev s 156 likovnimi deli.

Projekt Umetniki za karitas traja skozi vse leto in je sestavljen iz treh delov:
Mednarodna likovna kolonija, kjer se na povabilo Škofijske karitas Koper tretji teden v avgustu na Sinjem vrhu nad Ajdovščino zbere 10 akademsko izobraženih ali drugače uveljavljenih likovnih ustvarjalcev iz Slovenije in tujine. Ob dnevu odprtih vrat se jim pridružijo še udeleženci preteklih kolonij in likovni ustvarjalci, ki želijo za namen kolonije podariti svoje likovno delo. V 22 katalogih je zapisanih 1.575 imen avtorjev, ki so ustvarili 2.449 likovnih del.
Potujoče razstave prinašajo med ljudi likovne zapise umetnikov današnjega časa, prinašajo sporočilo lepote, zaradi karitativne note pa tudi sporočilo dobrote. V vseh teh letih je bilo 249 prodajnih razstav po Sloveniji, vsako leto obiščemo sosednjo Gorico in Trst, bili smo tudi v Sarajevu, na Dunaju, v Rimu in dvakrat v Bruslju.
Posvojitev likovnih del in donacija posvojitelja je tretja faza dogajanja, vsako leto je izkupiček namenjen blažitvi neke stiske (matere, otroci, družine, brezposelni, brezdomci, zasvojeni…), pomemben je moto kolonije, ki prenaša med ljudi sporočilo določene problematike in vabi k sočutju.
Katalog je na spletni strani http://portal.rkc.si/uploads/0224/files/2016-10/vsebina-511/katalogumetnikizakaritas2016_0ec8.pdf.
Pripravila: Jožica Ličen, voditeljica projekta Umetniki za karitas, gsm 041 429 713, e-pošta: jozica.licen.@rkc.si

Srečanje kolednikov ljubljanske nadškofije
2017-01-14 09:30
Srečanje za kolednike ljubljanske nadškofije bo 14.1.2017, ob 9.30h v Zavodu sv. Stanislava. Vabljeni!

Srečanje SŠK v Celju
2017-01-09

Podelitev služb bogoslovcem ljubljanske nadškofije
2017-01-08 09:00
Na nedeljo Jezusovega krsta bodo v ljubljanski stolnici, ob 9h, bogoslovcem ljubljanske nadškofije podeljene službe lektorjev in akolitov.

Maša ob 60. obletnici Plečnikove smrti
2017-01-07 16:00
Nadškof msgr. Stanislav Zore OFM bo ob 16.00 daroval mašo ob spominu na 60. obletnico Plečnikove smrti v ljubljanski stolnici.

Več na …

Marija, Božja Mati
2017-01-01
Nadškof msgr. Stanislav Zore bo ob 16.00 maševal na Brezjah ob 17. obletnici razglasitve Bazilike Marije Pomagaj za Slovensko Marijino narodno svetišče.
Pomožni škof msgr. dr. Anton Jamnik bo ob 9.00 daroval sveto mašo v ljubljanski stolnici.
Pomožni škof msgr. dr. Franc Šuštar bo ob 16.00 sveto mašo daroval v ljubljanski stolnici.

Praznik sv. Družine
2016-12-30 16:00
Pomožni škof msgr. dr. Anton Jamnik bo ob 16.00 daroval sveto mašo v ljubljanski stolnici in na koncu blagoslovil otroke.

Evropsko srečanje mladih
2016-12-29 - 2017-01-02
Od 28. decembra 2016 do 1. januarja 2017 bo v Rigi (Latvija), potekalo evropsko srečanje mladih, ki ga v sodelovanju s posameznimi krajevnimi cerkvami ter številnimi mladimi prostovoljci pripravlja redovna skupnost bratov iz Taizéja pod naslovom Romanje zaupanja na zemlji. Letošnje srečanje je 39. po vrsti. Evropskega srečanja mladih se vsako leto udeleži od nekaj 10.000 do več kot 100.000 mladih z vseh koncev Evrope, med njimi tudi veliko iz Slovenije.
Več na spletni strani SKAMa.

Praznik sv. Janeza, evangelista
2016-12-27 15:00
Nadškof msgr. Stanislav Zore bo ob 15.00 daroval sveto mašo v Domu upokojencev v Domžalah.

Trikraljevska akcija - koledovanje
2016-12-26 - 2017-01-06
“Glejte, glejte, kaj je tam,
trije kralji gredo k nam!”
(Ljudska)
Od leta 1994 se preko Misijonskega središča Slovenije obuja star običaj koledovanja, ki mu dodajamo pomen solidarnosti. Otroci in mladi, ponekod pa tudi starejši, kot koledniki hodijo od hiše do hiše, prepevajo in prinašajo blagoslov. Z zbranimi sredstvi vsako leto podpremo več projektov slovenskih misijonarjev.
Izvor trikraljevskega koledovanja
Trikraljevska akcija je po izvoru poganska šega, ki je označevala obhode ob prehodu starega v novo leto (Kalendae Januariae). Krščanstvo je obrednim obhodom – koledovanju dalo novo vsebino: pričeli so oznanjati veselo novico, da se je rodil odrešenik sveta, Jezus Kristus.
Poseben pomen so imeli koledniki v kmečkem okolju. K hišam so prinašali blagoslov za letino ter zdravje in srečo ljudem in živini, zato so bili zmerom in povsod dobrodošli in vredni plačila.
Običaj je bil razširjen in prisoten po vsej Sloveniji vse do druge svetovne vojne. Z leti so nekdaj številni koledniki po naših vaseh in mestih postali redkost. V večini krajev so nazadnje koledovali le še otroci. Bogastvo koledniških pesmi in običajev pa še vedno priča o živosti koledovanja na Slovenskem.
Namen trikraljevske akcije
Trikraljevska akcija ima pet glavnih namenov:

duhovni namen
Pomembno je, da se zavedamo, da smo vsi lahko misijonarji in oznanjevalci evangelija. Poklicani smo, da prinašamo veselo oznanilo, da smo nosilci upanja. Koledniki postajajo pogumni znanilci vesele novice o Jezusovem rojstvu.

obuditev tradicije
Koledniška tradicija je bila na Slovenskem pred II. svetovno vojno zelo živa. Z obuditvijo te tradicije pa trikraljevska akcija dobiva tudi globlji pomen, saj je oplemenitena z novim ciljem – solidarnostjo z revnejšimi in potrebnimi pomoči.

izobraževalni namen
Spoznavanje dežel in različnih kultur. Preko darov trikraljevske akcije, ki so vsako leto namenjeni enemu izmed naših misijonarjev, ki delujejo po vseh kontinentih sveta, spoznavajo koledniki vsako leto novo deželo, življenje ljudi, naravne in kulturne znamenitosti …

vzgojni namen
Vzgoja za odprtost in solidarnost z drugimi je v veliki meri pomanjkljiva v današnjem vzgojnem in izobraževalnem programu šolstva, saj je vse večji poudarek na izobraževanju. Vzgoja k pripravljenosti za pomoč, dobrodelnost, sodelovanje … pa bo otrokom šele kazala smer k tistim vrednotam, za katere nas navdušuje evangelij.

materialni namen
Zbiranje prispevkov za projekte slovenskih misijonarjev je nenazadnje namen, ki daje nov pomen koledovanju. Ni več le ljudski običaj, temveč se povezujemo z misijonarji po vsem svetu in preko njih z ljudstvi, plemeni ali narodi, ki so materialno ubogi in potrebni pomoči. Prav je, da imamo odprte oči za stiske bližnjih in tudi za stiske ljudi po svetu.
Prihodnost trikraljevske akcije – evangelizacija
V času, ko govorimo o novi evangelizaciji Evrope in se sprašujemo o smislu misijonskega delovanja nasploh, lahko kolednike imenujemo nove evangelizatorje. Prek najmlajših misijonarjev veselo oznanilo ponovno prihaja v sekularizirane domove naših mest in vasi.
Koledovanje na avstrijskem Koroškem
Trikraljevska akcija je v Avstriji kot nabirka za misijone že od leta 1954. Poteka prek Katoliške mladine Avstrije, pri njej pa sodeluje tudi slovenski odsek omenjene organizacije. Koledovanje je prvič organiziral salezijanski duhovnik Janez Rovan, ki je deloval med koroškimi Slovenci. Danes je akcija, ki so jo pričeli slovenski salezijanci na južnem Koroškem razširjena po vsej Avstriji in je ena najuspešnejših akcij pomoči tretjemu svetu. Pokojni prelat dr. Blueml je to akcijo pozdravil in predlagal, da postane škofijska akcija. Predlog je bil sprejet in sedaj je ta akcija ena vodilnih akcij pomoči v tretjem svetu. Trikraljevsko akcijo poznajo v mnogih deželah Evrope: v Avstriji, Nemčiji, Belgiji, Luksemburgu, na Švedskem ter tudi izven Evrope: v Avstraliji, Izraelu, Keniji in na Šrilanki.
Obuditev koledniškega običaja v Sloveniji
V Sloveniji smo koledniški običaj ponovno oživili. Misijonsko središče je organizirano akcijo pričelo v šolskem letu 1994/1995. Akcija poteka v obliki koledovanja od božiča do praznika svetih treh kraljev, 6. januarja. Osnovni nalogi oznanjevanja Jezusovega rojstva je tudi v Sloveniji pridružen misijonski namen. Denar, ki ga otroci naberejo s koledovanjem, je namenjen projektom slovenskih misijonarjev.
Vir: Misijonsko središče Slovenije

Praznik sv. Štefana in dan samostojnosti in enotnosti
2016-12-26
Nadškof msgr. Stanislav Zore bo ob 9.15 maševal v župniji Ljubljana – Štepanja vas in po maši blagoslovil konje in avtomobile. Ob 15.00 pa bo maševal v DSO v Štepanjskem naselju v Ljubljani.

Pomožni škof msgr. dr. Anton Jamnik bo imel ob 14.00 praznični nagovor in blagoslov konj na hipodromu Stožice.

Božič
2016-12-25
Nadškof msgr. Stanislav Zore bo ob 16.00 daroval dnevno sveto mašo v ljubljanski stolnici.
Pomožni škof msgr. dr. Anton Jamnik bo ob 10.00 daroval sveto mašo v župnijski cerkvi na Bledu.
Pomožni škof msgr. dr. Franc Šuštar bo ob 9.00 daroval sveto mašo v ljubljanski stolnici.

Polnočnica
2016-12-25 00:00
Nadškof msgr. Stanislav Zore bo polnočnico vodil v ljubljanski stolnici.
Pomožni škof msgr. dr. Anton Jamnik bo ob 22.00 vodil polnočnico v Kamniški Bistrici, v župniji Stranje.
Pomožni škof msgr dr. Franc Šuštar bo ob 16.00 v ljubljanski stolnici bo vodil večerno sveto mašo in večernice pred praznikom Gospodovega rojstva. Polnočnico ob 24.00 bo daroval v župniji Homec.

Maša za domovino
2016-12-23 17:30

4. adventna nedelja
2016-12-18

3. adventna nedelja
2016-12-11

Predstavitev knjige "Naš nadškof Šuštar"
2016-12-08 13:00
V prostorih nadškofijskega ordinariata bo na praznik Brezmadežne, 8.12.2016, ob 13h, tiskovna konferenca, na kateri bo predstavljena knjiga pomožnega škofa dr. Antona Jamnika: Naš nadškof Šuštar. Predstavitve knjige se bo udeležil tudi predsednik republike Borut Pahor, na njej pa bo spregovoril tudi nadškof msgr. Stanislav Zore.

Praznik Brezmadežne
2016-12-08
Ob prazniku Brezmadežne bo v ljubljanski stolnici ob 17h slavnostna akademija, ki jo pripravlja MKSDB.

Srečanje nadškofa s katehumeni in podelitev Svetega pisma, ljubljanska stolnica
2016-12-04 16:00

2. adventna nedelja
2016-12-04

1. adventna nedelja
2016-11-27

Seja SŠK
2016-11-21 - 2016-11-22

22. Gala koncert Radia Ognjišče
2016-11-20 15:00
Rojstni dan Radia Ognjišče že tradicionalno obeležujemo z dvema koncertoma v Gallusovi dvorani Cankarjevega doma. Letos bo to 20. novembra ob 15. in 19. uri. Vstopnice je že mogoče rezervirati v našem tajništvu na številki 01-512-11-26.
Na programu bodo slovenske cerkvene in sodobne krščanske pesmi ob spremljavi Simfoničnega orkestra Cantabile iz Logatca. Prav za to priložnost je kar pet priznanih slovenskih skladateljev in aranžerjev – Slavko Avsenik ml., Matija Krečič, Gašper Jereb ter Nada in Dečo Žgur naredilo priredbe.
Ob spremljavi 60-članskega simfoničnega orkestra in 40-članskega Gala zbora bodo zapeli: Modrijani, Irena Yebuah Tiran, Kvatropirci, Slavko Ivančič, Iva Stanič, Metod Palčič, Irena Vidic, Iva Stanič, Lea Likar, p. Janez Ferlež, M.J.A.V., Gloria, Lea Bartha Pesek, Alfa in omega ter Petra Stopar, Ivan Hudnik, Andrej Jerman, Tadej Sadar, Marjan Bunič, Urša in Jure Sešek. Čaka pa vas tudi posebno presenečenje.
Pesmi, kot so “O, luč nebeška”, “Gospod, ti veš”, “Dva novčiča”, “Dajte mi zlatih strun”, “Cesta zvabila me je”, “Pater Pij”, “Deni me”, “Misijonar”, “O, Mati čistega srca”, …. bodo veličastno zazvenele na odru, upamo, polne Gallusove dvorane.

Vir: Radio Ognjišče
